**REFERAT FRA MØTE I SANDEFJORD ROTARY KLUBB**

**Tid:** 20. juli 2016 kl 18.30

**Sted:** Rotaryrommet, Rica Park Hotel Sandefjord / Bedriftsbesøk hos …

**Til stede:** I alt ni medlemmer

Møtet ble ledet av president Signe M. Stenersen som referte fra et brev fra Rotary Foundation med takk for tilsendt bidrag.

**3-minutt**

Anders Rasmussen (Infokomiteen) holdt et underholdende 3-minutter om sitt frustrerende møte med biltilsyn og andre myndigheter i forbindelse med EU-kontroll av en av sine veteranbiler og blant annet chassisnummerets plassering på en MG. Vi fikk en levende og engasjert fremstilling av en intrikat kamp mot det offentlige, som tross alle viderverdigheter endte godt.

**Alle spør alle**

Resten av kvelden var viet ”Alle spør alle”, som denne gang mer tok mer preg av lufting og drøfting av forskjellige temaer som: bensinpriser og rabattkort; ros til Parkvesenet med oppfordring til å rydde gangveiene i Badeparken bedre; Pokémon Go og Geocache; behovet for en ”tur-app” med bedre info om hvor turene starter; behov eller ikke for et eget varaordførerkjede; ros for åpning av tilgang til rosehagen til Christensen;

Signe informerte til slutt om at bare én i tillegg til henne selv har meldt seg på til distriktskonferansen. Hun spurte også om det var interesse for å gjøre et nytt forsøk på å arrangere skotthyll til erstatning for det avlyste, og tok på seg å sjekke mulighetene for dette.

Møtet ble som vanlig hevet kl 19.30.

Referent: Dag Melgaard